akutna bolest pri uzivani antibiotik
Dobry den, co mi pomoze pri bolesti zaludka pri uzivani antibiotik? Aj predstava ze sa napijem vody mi dviha zaludok. mam pred sebou este tri tabletky antibiotik ale bojim sa ze ich nezvladnem v takomto stave zapit. 
mam neaktivnu chronicku gastritidu a doma mam lieky costi a ozzion- pomohli by?
Dobrý deň,
Ďakujeme za vašu otázku. Tráviace ťažkosti, bolesti brucha, nevoľnosť alebo vracanie patria medzi jedny z najčastejšie sa vyskytujúcich nežiadúcich účinkov antibiotických liekov. Počas liečby antibiotikom sa odporúča súbežne užívať
probiotiká
, ktoré obnovujú narušenú mikroflóru v tráviacom trakte, a tak zmierňujú zažívacie problémy alebo predchádzajú ich vzniku. Probiotiká sú živé mikroorganizmy, ktoré sú dôležité pre správne fungovanie čriev a celého tráviaceho systému a pozitívne ovplyvňujú aj imunitu.
Keďže neuvádzate konkrétny užívaný antibiotický liek, neviem sa vám vyjadriť k jeho prípadnym interakciám s liekmi Costi a Ozzion.
Liek Costi sa používa na liečbu nevoľnosti a zvracania. Liek Ozzion znižuje množstvo kyseliny, ktorá vzniká v žalúdku. Používa sa na liečbu ochorení žalúdka a čriev súvisiacich s kyselinou. Oba uvedené lieky by mohli zmierniť nežiadúci účinok užívaných liekov, no o ich užívaní je nevyhnutné sa poradiť s lekárom. Taktiež je potrebné ho informovať o vzniknutých nežiadúcich účinkoch užívaného lieku.
Prajem skorú úľavu od ťažkostí.
S pozdravom
Mgr. Tamara Jakúbeková